Olimpikong Karawat sa Tig-init

An Olimpikong Karawat sa Tig-init o an Karawat nin Olimpiyada mga internasyunal na okasyon nin pakurusogan na pandakulan, na piggigibo lambang apat na taon, na pigpapadalagan kan Internasyunal na Olimpikong Komite (IOC). Mga medalya an iginagawad sa lambang okasyon, na mga medalyang bulawan an para sa enot na pwesto, pirak sa ikaduwa, asin bronse sa ikatolo. Ini sarong tradisyon na nagpoon pa kan 1904. An Olimpiko sa Tig-lipot pigbilog man huli kan matriumpong Olimpiko sa Tig-init.

An Karawat pigpadakula poon sa 42 kompetisyon na igwa nin hababâ sa 250 lalaking atleta hanggan sa 300 kompetisyon na igwa nin labi sa 10,000 parakawat kan parehong tawoha halì sa 205 nacion. Nag-asa an organizers para sa 2008 Olimpiko sa Tig-init sa Peking nin haros 10,500 atleta na maging parte sa 302 kompetisyon kan Karawat.

An Estados Unidos nag-host na nin apat na karawat Olimpiko sa Tig-init, dakol sa arin man na nacion. An Reino Unida makaka-host nin tolong karawat na Olimpiko sa Tig-init pag ini nagbalik sa Britanikong kapitolyo sa 2012, gabos kan mga ini piggibo (asin gigibuhon sa Londres, magigin enot na ciudad ini na makapot kan Olimpikong Kawarat sa Tig-init nin tolong bese. An Alemanya, Australya, Gresya asin Pransya gabos nang nagkapot kan Olimpiko sa Tig-init nin duwang beses. An ipa pang nacion na nagkapot na kan Olimpiko sa Tig-init iyo an Belhika, Espanya, Finlanda, Hapon, Italya, Kanada, Korea nin Sur, Mehiko, Nederlands, Swesa asin an Unyon Sobiet. An Republikan Popular kan Tsina nagkapot kan Olimpiko sa Tig-init sa Peking kan 2008. Apat na ciudad an nagkapot nin duwang Olimpikong Karawat sa Tig-init: Los Angeles, Londres, Paris asin Atenas.

 Uusipon 
 An mga naenot na taon 
An modernong Olimpikong Karawat ipigmuknâ kan 1894 kan pigmawot ni Pierre Fredi, Baron de Coubertin na ibariwas an pagkakairitindihan kan gabos na nacion sa paagi nin kompetisyon nin pakurusogan. Ipigbase niya an saiyang Olimpiko sa Taon-taon na Karawat kan Olimpyanong Sociedad nin Wenlock, na pigralabanan sa Much Wenlock poon 1850.  

An enot na edisyon kan karawat ni de Couberti piggibo sa Atenas kan 1896, na nagalok nin 245 parakawat, 200 kaini Greko, asin 14 nacion sana an representado. Anupaman, mayong siring na internasyunal na kompetisyon an nabilog bàgo kaini. Dai pigtotogotan an kababaihan na atleta na magbali, alagad sarô, si Stamata Revithi, an nagdalagan sa kurso nin maraton na nagsabing "[i]f the committee doesn’t let me compete I will go after them regardless".

An 1896 Olimpiko sa Tig-init, oficial na bisto na Karawat kan I Olimpyada, sarong internasyunal na kompetisyon na pigselebrar sa Atenas, Gresya, poon Abril 6 hanggan  Abril 15, 1896. Ini an enot na Olimpikong Karawat na piggibo sa Modernong panahon. An Suanoy na Gresya iyo an pigmundagan kan Olimpikong Karawat, huli kaiyan an Atenas an angay na gibuhan kan modernong Karawat. Pig-uyonan an ciudad na magkapot kan sarong kongreso na pigbilog ni Pierre de Coubertin, sarong Pranses pedagogo asin historiador, sa Paris, kan Hunyo 23, 1894. An Internasyunal na Olimpikong Komitiba (IOC) pigbilog man kaidto.

 Lista nin Olimpikong pakurusogan 

Igwang 42 na mangiriba-ibang pakurusogan sa 55 mangiriba-ibang disiplina an nagin parte na kan programa kan Olimpiko sa sarong punto o iba pa. An karawat igwa nin 28ng pakurusogan an nagbilog kan iskedyul para sa 2000, 2004, asin 2008 Olimpiko sa Tig-init, alagad an beysbol asin sopbol pighalì tangarig magkaigwa nin listang 26 para sa 2012 Karawat.

An Olimpikong Pakurusogan sa Tig-init o Federasyon piggugrupo sa irarom nin sarong parehong organisasyon na inaapod na Asosasyon nin Federasyon Olimpiko sa Tig-init (ASOIF). 



 Pakurusogan  Mga Taon Pagpana  1900–1908, 1920, poon 1972 Artistikong paglangoy  Poon 1984 Atletiks  Gabos Badminton  Poon 1992 Beysbol  1992–2008, 2021 Basketbol  Poon 1936 Basque pelota  1900 Buruntolan  1904, 1908, poon 1920 PAgbaroto  Poon 1936 Kriket  1900Krokwet  1900 Pagbisekleta  Gabos Pagtabsong  Poon 1904 Pagkabayo  1900, poon 1912 Eskrima  Gabos Hokey pandaga  1908, 1920, poon 1928 Putbol 1900–1928, poon 1936 Golpe  1900, 1904, poon 2016 Dyimnastiks  Gabos Handbol  1936, poon 1972 Jeu de paume  1908 Dyudo  1964, poon 1972 Karate  Poon 2021 Lacrosse  1904, 1908 Pakurusogan  Mga Taon Modern pentathlon  Poon 1912 Polo  1900, 1908, 1920, 1924, 1936 Raketa  1908 Roque  1904 Pagsagwan  Poon 1900 Rugby union  1900, 1908, 1920, 1924 Rugby sevens  Poon 2016 Paglayag  1900, poon 1908 Pagbadil  1896, 1900, 1908–1924, poon 1932 Pag-iskeytsbord  Poon 2021  Sopbol  1996-2008, 2021 Sport climbing  Poon 2021 Surping  Poon 2021 Paglangoy  Gabos  Table tennis  Poon 1988 Taekwondo  Poon 2000 Tennis  1896–1924, poon 1988 Triatlon  Poon 2000 Tug of war  1900–1920 Bolibol  Poon 1964 Motorsports pantubig  1908 Polo pantubig  Poon 1900 Pagbuhat-gabat  1896, 1904, poon 1920 Gurumolan  1896, poon 1904

 Toltolan 

 Mga panluwas na takod 
 Oficial na Websayt kan Olimpiko

Olimpiko sa Tig-init